წარმატებული მოსწავლეები თეთრ სახლში მიიღეს
ობამამ სწავლაში და განსაკუთრებით კი მეცნიერებებში წარმატებული მოზარდები თეთრი სახლში მიიწვია
ამერიკის პრეზიდენტის ყურადღება თავიდან 14 წლის ბიზნესმენის ჯო ჰუდის გამოგონებამ მიიპყრო. შეკუმშული ჰაერის მოწყობილობა კამფეტს, მარშმელოუს საკმაოდ შორ მანძილზე ისვრის. პატარა ჯოსთან ერთად ბარაკ ობამამ მთელი ქვეყნიდან უამრავი მეცნიერებით და გამოგონებებით დაინტერესებული ბავშვი მოიწვია. სკოლის მოსწავლეები პრეზიდენტს საკუთარ მიღწევებს დიდი ენთუზიაზმით უზიარებდნენ. ჯესიკა დესპოზიტომ სტიქიური უბედურებებისთვის პორტატიული თავშესაფარი წარმოადგინა, რომლის გამოგონებაც თანაკლასელებთან ერთად 2010 წელს ჰაიტიში მომხდარი მიწისძვრის შემდეგ გადაწყვიტა. - ამბობს ჯესიკა. ტრადიციულად თეთრი სახლი სკოლების სპორტულ გუნდებს და ჩემპიონებს მასპინძლობს. ბატონმა ობამამ კი გადაწყვიტა, რომ სწავლაში და განსაკუთრებით კი მეცნიერებებში წარმატებული მოზარდებიც მიიწვიოს და მათი დამსახურება აღნიშნოს. - ბარაკ ობამას ამ სიტყვებს ამერიკელი მოზარდები დიდი აღტაცებით შეხვდნენ. პრეზიდენტის პრიორიტეტების მიღმა სერიოზული პრობლემა დგას. ამერიკელი ბავშვები მათემატიკაში და ზოგიერთ წამყვან მეცნიერებაში საზღვარგარეთის რამდენიმე ქვეყნის სკოლის მოსწავლეებს საკმაოდ ჩამორჩებიან. სიტუაციის გასაუმჯობესებლად პრეზიდენტმა ობამამ რამდენიმე ახალი მიზანი დასახა. - განაცხადა პრეზიდენტმა. ამისათვის ქვეყნის ლიდერს სურს ახალ სამთავრობო ბიუჯეტში 80 მილიონი გამოყოს და დამატებით 100 ათასი მათემატიკის და მეცნიერების მასწავლებელი დაასაქმოს. ამას გარდა პრეზიდენტმა განაცხადა, რომ კერძო პირების და ორგანიზაციებისგან კიდევ 22-მილიონიან სუბსიდირებას ელოდება, რითაც ახალ ინსტრუქტორებს თრეინინგებს ჩაუტარებენ. პატარა მეცნიერებთან შეხვედრის დასასრულს ბატონმა ობამამ ბავშვებს მოუწოდა ქვეყნის უკეთესი მომავლის რწმენა არ დაკარგონ. პრეზიდენტი ობამას სიტყვებში იმის დიდი იმედი იგრძნობა, რომ მომავალი თაობა შეერთებულ შტატებს მეცნიერებაში და ტექნოლოგიაში წამყვან როლს კვლავაც დაუმკვიდრებს.